**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. május 18.-án 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Tima Zoltán Ferenc

Gyenge András

Szórád Zoltán

képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**22/2016.(V. 18.) önkormányzati határozat**

Nagyacsád Község Önkormányzatának képviselő-testülete 2016. május 18-i ülésének napirendjét az alábbiak szerint határozza meg:

1. Nagyacsád község Önkormányzat 2015. évi költségvetésének módosítása

Előadó: polgármester

1. Nagyacsád község Önkormányzat 2015. évi zárszámadásának tárgyalása

Előadó: polgármester

1. Nemesgörzsönyi Közös Önkormányzati Hivatal 2015. évi zárszámadásának tárgyalása

Előadó: polgármester

1. Nemesgörzsönyi Közös Önkormányzati Hivatal 2015. évi munkájáról szóló beszámoló tárgyalása

Előadó: polgármester

1. Átfogó értékelés a 2015. évi gyermekjóléti és gyermekvédelmi feladatokról

Előadó: polgármester

1. Belső ellenőrzési jelentés tárgyalása

Előadó: polgármester

1. Beszámoló a családsegítő szolgálat 2015. évi munkájáról

Előadó: polgármester

1. Beszámoló a gyermekjóléti szolgálat 2015. évi munkájáról

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Nagyacsád község Önkormányzat 2015. évi költségvetésének módosítása**

**Előadó: polgármester**

Szalóky Nándor polgármester elmondja, hogy a költségvetés módosítás előterjesztését mindenki megismerhette, időben kiküldésre került. Az írásos előterjesztés tartalmazza az adatokat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**3/2016.(V.26.) önkormányzati rendelete**

Nagyacsád község Önkormányzat Képviselő-testülete úgy döntött,az önkormányzat 2015. évi költségvetéséről szóló 3/2015. (II.23.) rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2.)Nagyacsád község Önkormányzat 2015. évi zárszámadásának tárgyalása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttekinthette. Az előterjesztésben a fogorvos felé fizetendő hozzájárulás 314 e Ft, elírás történt.

Megkérdezi, hogy van-e valakinek kérdése, hozzászólása?

Szórád Zoltán képviselő elmondja, hogy az első oldalon is elírás van, a második oldalon nem szerepel egy tétel.

Szalóky Nándor polgármester megkérdezi, hogy van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2016.(V.26.) önkormányzati rendelete**

Nagyacsád Község Önkormányzatának képviselő-testülete a Nagyacsád Önkormányzat 2015. évi költségvetés végrehajtásáról szóló, fenti számú rendeletét az előterjesztésben foglaltaknak megfelelően megalkotja.

Utasítja az aljegyzőt, hogy a rendelet kihirdetésről – a helyben szokásos módon- gondoskodjon.

**3.)Nemesgörzsönyi Közös Önkormányzati Hivatal 2015. évi zárszámadásának tárgyalása Előadó: polgármester**

Szalóky Nándor polgármester elmondja, hogy az előterjesztést ennél a napirendnél is mindenki megkapta, áttekinthette. Elmondja, hogy a táblázatok eleje nem jól látható, scannelés miatt történt, de küldtek jó példányt, amit most meg lehet tekinteni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**23/2016. (V.18.) önkormányzati határozat**

Nagyacsád Község Önkormányzatának Képviselő- testülete a Nemesgörzsönyi Közös Önkormányzati Hivatal 2015. évi költségvetésének végrehajtásáról szóló beszámolót 873 e Ft nyitó pénzkészlettel + 73.115 e Ft bevételi főösszeggel (pénzmaradvány nélkül) – 73.015 e Ft kiadási főösszeggel, 569 e Ft záró pénzkészlettel elfogadja.

A beszámoló jelen határozat mellékletét képezi (1,2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester

Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2015. évi költségvetésének lezárása

1.melléklet a 23/2016.(V.18.) határozathoz Kiadások

2.melléklet a 23/2016.(V.18.) határozathoz Bevételek

3. melléklet Nemesgörzsönyi Közös Önkormányzati Hivatal 2015. évi mérleg

4. melléklet Nemesgörzsönyi Közös Önkormányzati Hivatal 2015.évi eredmény kimutatása

5. melléklet Nemesgörzsönyi Közös Önkormányzati Hivatal 2015. évi maradványkimutatás

**4.)Nemesgörzsönyi Közös Önkormányzati Hivatal 2015. évi munkájáról szóló beszámoló tárgyalása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. A beszámoló mind a hat hivatal adatait tartalmazza.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**24/2016. (V.18.) önkormányzati határozat**

Nagyacsád község Önkormányzatának Képviselő-testülete a Nemesgörzsönyi közös Önkormányzati Hivatal 2015. évi munkájáról szóló beszámolót megtárgyalta, azt elfogadja.

Határidő: azonnal

Felelős: jegyző

**5.)Átfogó értékelés a 2015. évi gyermekjóléti és gyermekvédelmi feladatokról**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta. A beiskolázási támogatás és a gyermekeknek adott támogatás volt a legjelentősebb a tavalyi évben.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**25/2016.(V.18.) önkormányzati határozat**

Nagyacsád Község Önkormányzat Képviselő-testület úgy döntött, hogy a 2015. évi gyermekjóléti és gyermekvédelmi feladatokról szóló beszámolót az előterjesztés szerint elfogadja.

Felelős: aljegyző

Határidő:azonnal

**6.)Belső ellenőrzési jelentés tárgyalása**

**Előadó: polgármester**

Szalóky Nándor polgármester elmondja az előterjesztéssel kapcsolatban, hogy az intézkedési tervet egy része már megvalósult, a hibák kijavítása folyamatosan történik.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2016.(V.18.) önkormányzati határozat**

Nagyacsád Község Önkormányzat Képviselő-testülete Magyarország helyi önkormányzatokról szóló a 2011. évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az

államháztartásról szóló 2011. évi CXCV. törvény (1) bekezdés f)pontjában kapott felhatalmazás alapján az alábbi határozatot hozza:

1.Nagyacsád Község Önkormányzatának Képviselő-testülete Nagyacsád Község Önkormányzatnál 2015. évben végzett belső ellenőrzéséről szóló éves ellenőrzési jelentést a melléklet szerint elfogadja.

2.Az önkormányzatnál 2015. évben végzett belső ellenőrzéséről szóló éves ellenőrzési jelentést közzé kell tenni Nagyacsád Község Önkormányzatának honlapján.

3.Nagyacsád Község Önkormányzatának Képviselő-testülete megbízza a polgármester az intézkedési terv illetve a képviselő-testületi határozat eljuttatásával a belsőellenőrzés végző Tömpe és Kiss Belső Ellenőrzési Betéti Társaság részére.

Felelős: polgármester

Határidő: azonnal

Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2016.(V.18.) önkormányzati határozat**

Nagyacsád Község Önkormányzat Képviselő-testülete Magyarország helyi önkormányzatokról szóló a 2011.évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az államháztartásról szóló 2011. évi CXCV. törvény (1) bekezdés f) pontjában kapott felhatalmazás alapján az alábbi határozatot hozza:

1.Nagyacsád Község Önkormányzatnál végzett témavizsgálat belső ellenőrzése során feltárt hiányosságok megszüntetésére vonatkozó intézkedési tervet az előterjesztés szerint elfogadja.

Felelős: polgármester

Határidő: azonnal

**7.)Beszámoló a családsegítő szolgálat 2015. évi munkájáról**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2016.(V.18.) önkormányzati határozat**

Nagyacsád Község Önkormányzat Képviselő-testület úgy döntött, hogy a családsegítő szolgálat 2015. évi munkájáról szóló beszámolót az előterjesztés szerint elfogadja.

Felelős: polgármester

Határidő: azonnal

**8.)Beszámoló a gyermekjóléti szolgálat 2015. évi munkájáról**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**29/2016.(V.18.) önkormányzati határozat**

Nagyacsád Község Önkormányzat Képviselő-testület úgy döntött, hogy a gyermekjóléti szolgálat 2015. évi munkájáról szóló beszámolót az előterjesztés szerint elfogadja.

Felelős: polgármester

Határidő: azonnal

**9.)Vegyes ügyek**

**Előadó: polgármester**

Szalóky Nándor polgármester elmondja, hogy megjelent egy pályázati kiírás, az önkormányzati feladatellátást szolgáló fejlesztések támogatására.

A tavalyi évben nyújtottunk be pályázatot útfelújításra, mely sikertelenül zárul. Ismét javasolja ezen három utca benyújtását. Nagyacsád 311 hrsz,141 hrsz és 24hrsz-ú ingatlanokról van szó, ezek a Petőfi utca, Jókai és Ifjúság utcára vonatkoznak. Meglévő aszfaltburkolat felújítására. A tavalyi áron elvégezné a kivitelező. A beruházás összértéke bruttó 15 263 749.- Ft, melyből 15 % önrészt kell biztosítani.

Szalóky Nándor polgármester elmondja, hogy az előterjesztést mindenki megkapta, áttanulmányozhatta.

Szakács Balázsné alpolgármester megkérdezi, hogy mekkora aszfaltréteg kerül rá?

Szalóky Nándor polgármester elmondja, hogy 4+1 cm.

Megkérdezi, hogy a javaslattal kapcsolatban van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2016. (V.18.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2015. évi C. törvény 3. melléklet II3. pont a), b) és c) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Petőfi uta, Jókai utca, Ifjúság utca aszfaltburkolatának felújítása területén. Nagyacsád Község Önkormányzata a saját forrás összegét – 2 289 562.- Ft- a 2016. évi költségvetés terhére biztosítja.

Fejlesztés forrásösszetétele:

|  |  |  |  |  |  |
| --- | --- | --- | --- | --- | --- |
|  |  |  |  |  | Ft |
| **Megnevezés** | **Petőfi utca** | **Jókai utca** | **Ifjúság utca** | **összesen** | **%** |
| Saját forrás | 872 242 | 507 873 | 909 447 | 2 289 562 | 15 |
| Támogatás | 4 942 707 | 2 877 947 | 5 153 533 | 12 974 187 | 85 |
| **összesen** | **5 814 949** | **3 385 820** | **6 062 980** | **15 263 749** | **100** |

Felelős: polgármester

Határidő: 2016. június 2.

Szalóky Nándor polgármester elmondja, hogy gyermeknapot szeretnének tartani, melyen egyszeri étkezést biztosítanának a 0-14 év közötti gyermekek részére. Időpontja június 5.-e.

A tavalyihoz hasonlóan lenne főzőverseny is. A szociális normatívába kerülne az étkezés elszámolásra.

Megkérdezi, hogy a javaslattal kapcsolatban van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2016. (V.18.) önkormányzati határozat**

Nagyacsád Község Önkormányzat Képviselő-testülete úgy döntött, hogy a 0-14 év kor közötti nagyacsádi lakóhellyel rendelkező gyermekek részére gyermeknap alkalmából egyszeri étkezést biztosít a szociális feladatokra kapott normatíva terhére.

Felelős: polgármester

Határidő: azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. május 18. -i nyilvános ülést 18 óra 44 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**